# Eóganan mac Óengusa

Eóganan mac Óengusa (en gaèlic), o Uuen mac Unuist (en picte), va ser rei dels pictes de Fortriu (837 - 839) i dels escots de Dál Riata (826 - 839) (?).
Uuen era el fill d'Onuist II (Uurguist o Wrguist), o en gaèlic Óengus II mac Fergusa, mort el 834. Va succeir al seu cosí Drest mac Caustantín com a rei dels pictes el 836 o 837. L'única notícia d'Uuen és als Annals irlandesos i ens informa només de la seva mort, juntament amb la del seu germà Bran i "Áed mac Boanta, i altres gairebé innombrables" en una batalla que els homes de Fortriu van lliurar contra els vikings el 839. Aquesta derrota sembla que va aturar el domini dels descendents d'Onuist I sobre la terra dels pictes durant un segle. També apareix a la Crònica picta, que li atribueix tres anys de regnat.
Si bé el registre a les fonts és limitat, hi ha altres tradicions relacionades amb Uuen. Surt a la llegenda de la fundació de Saint Andrews com un dels fills d'Onuist que es va trobar amb sant Regulus a Forteviot quan el sant suposadament va portar les relíquies de Sant Andreu a Escòcia. Juntament amb el seu oncle Caustantín, Uuen sembla haver estat patró dels monestirs de Northúmbria, ja que se l'anomena al Liber Vitae Dunelmensis, datat al voltant del 840 i que conté una llista d'aquells per als qui es deien oracions.
Uuen, el seu pare, el seu oncle i el seu cosí Domnall apareixen en el Duan Albanach. La seva inclusió en aquesta font és deguda a la importància que tenien en les tradicions sobre la fundació de Dunkeld i Saint Andrews.

## Referències

* ↑ Annals d'Ulster, AU 839
* ↑ Broun, 1998, p. 180-181.
* ↑ Crònica picta (en gaèlic i anglès). Edimburg: H. M. General register house, 1867, p. 8.
* 1 2 Broun, 1998, p. 81.
* ↑ Forsyth, 2000, p. 25.

## Bibliografia

* Anderson, Alan Orr. Early Sources of Scottish History A.D 500–1286 (llibre). vol. 1. Stamford: Paul Watkins, 1990. ISBN 1-871615-03-8.
* Broun, Dauvit. Pictish Kings 761-839: Integration with Dál Riata or Separate Development (llibre) (en anglès). Dublín: Sally Foster (ed.) The St Andrews Sarcophagus: A Pictish masterpiece and its international connections. Dublin: Four Courts Press, 1998. ISBN 1-85182-414-6, 1998 (The St Andrews Sarcophagus). ISBN 1-85182-414-6.
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Clancy, Thomas Owen. Caustantín son of Fergus (Uurgust) (llibre) (en anglès). Oxford & New York: M. Lynch, 2002 (The Oxford Companion to Scottish History.). ISBN 0-19-211696-7.
* Cumming, W. A.. The Age of the Picts (llibre). Londres: Sutton Publishing, 1998. ISBN 0750916087.
* Forsyth, Katherine. Evidence of a lost Pictish source in the Historia Regum Anglorum of Symeon of Durham (llibre) (en anglès). Dublín: Simon Taylor, 2000 (Kings, clerics and chronicles in Scotland, 500-1297: essays in honour of Marjorie Ogilvie Anderson on the occasion of her ninetieth birthday). ISBN 1-85182-516-9.
* Skene, W. F.. Chronicles Of The Picts,Chronicles Of The Scots, And Other Early Memorials Of Scottish History (llibre). Edimburg: H.M General Register House, 1867. «Reimprès per Kessinger Publishings's (2007) ISBN 1432551051»
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.

## Vegeu també

* Casa d'Óengus